title: Návrh nariadenie rady ktorým sa mení a dopĺňa nariadenie (ES) č. 1212/2005, ktorým sa ukladá konečné antidumpingové clo na dovozy určitých odliatkov pochádzajúcich z Čínskej ľudovej republiky

text:
Dôležité právne oznámenie

|

52006PC0010

Návrh nariadenie Rady ktorým sa mení a dopĺňa nariadenie (ES) č. 1212/2005, ktorým sa ukladá konečné antidumpingové clo na dovozy určitých odliatkov pochádzajúcich z Čínskej ľudovej republiky  /* KOM/2006/0010 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 19.1.2006KOM(2006) 10 v konečnom zneníNávrhNARIADENIE RADYktorým sa mení a dopĺňa nariadenie (ES) č. 1212/2005, ktorým sa ukladá konečné antidumpingové clo na dovozy určitých odliatkov pochádzajúcich z Čínskej ľudovej republiky(predložený Komisiou)ODÔVODNENIE KONTEXT NÁVRHU |Dôvody a ciele návrhu Tento návrh sa týka uplatňovania nariadenia Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva, naposledy zmeneného a doplneného nariadením Rady (ES) č. 2117/2005 z 21. decembra 2005 (ďalej len „základné nariadenie”), v konaní týkajúcom sa dovozu určitých odliatkov pochádzajúcich z Čínskej ľudovej republiky. |Všeobecný kontext Tento návrh sa predkladá v kontexte implementácie základného nariadenia a je výsledkom prešetrovania, ktoré sa uskutočnilo v súlade s obsahovými a formálnymi požiadavkami ustanovenými v základnom nariadení. |Existujúce ustanovenia v oblasti návrhu Konečné antidumpingové clá na dovoz určitých odliatkov pochádzajúcich z Čínskej ľudovej republiky uložila Rada nariadením (ES) č. 1212/2005 z 25. júla 2005. |Súlad s inými postupmi a cieľmi Únie Neuplatňuje sa. |KONZULTÁCIE SO ZAINTERESOVANÝMI STRANAMI A HODNOTENIE VPLYVU |Konzultácie so zainteresovanými stranami |Zainteresované strany, ktorých sa konanie týka, už mali možnosť obhajovať svoje záujmy v súlade s ustanoveniami základného nariadenia. |Získavanie a využívanie expertízy |Externá expertíza nebola potrebná. |Hodnotenie vplyvu Tento návrh je výsledkom implementácie základného nariadenia. Základné nariadenie nestanovuje všeobecné hodnotenie vplyvu, ale obsahuje vyčerpávajúci zoznam podmienok, ktoré sa musia hodnotiť. |PRÁVNE PRVKY NÁVRHU |Zhrnutie navrhovaných opatrení Nariadením (ES) č. 1212/2005 uložila Rada 25. júla 2005 konečné antidumpingové clá na dovoz určitých odliatkov pochádzajúcich z Čínskej ľudovej republiky. Účel tohto návrhu nariadenia, ktorým sa mení a dopĺňa nariadenie č. 1212/2005, je dvojaký: i) zabezpečiť rovnaký prístup medzi všetkými novými vyvážajúcimi výrobcami a spolupracujúcimi spoločnosťami, ktoré nie sú zahrnuté do vzorky na prešetrenie, ktorého výsledkom bolo uloženie konečných ciel. V tejto súvislosti sa uvažuje, že by sa malo prijať ustanovenie na uplatňovanie príslušných vážených priemerných ciel spoločností so štatútom trhového hospodárstva (0 %) alebo spoločností s individuálnym prístupom (28,6 %) pre všetkých nových vyvážajúcich výrobcov, ktorí vedia preukázať, že pôsobia v podmienkach trhového hospodárstva alebo že plnia podmienky individuálneho prístupu, a ii) oslobodiť od platenia antidumpingových ciel tie spoločnosti, od ktorých boli prijaté záväzky v zmysle paralelného rozhodnutia Komisie. S členskými štátmi sa rokovalo o návrhu zmeny a doplnenia nariadenia (ES) č. 1212/2005. Preto sa navrhuje, aby Rada pripojený návrh nariadenia prijala. |Právny základ Nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva, naposledy zmeneného a doplneného nariadením Rady (ES) č. 2117/2005 z 21. decembra 2005. |Zásada subsidiarity Návrh patrí do výlučnej právomoci Spoločenstva. Zásada subsidiarity sa preto neuplatňuje. |Zásada proporcionality Návrh je v súlade so zásadou proporcionality z nasledujúcich dôvodov: |Forma opatrenia je opísaná vo vyššie uvedenom základnom nariadení a nenecháva žiadny priestor pre vnútroštátne rozhodovanie. |Uvedenie údajov o spôsobe, akým je finančná a administratívna záťaž Spoločenstva, vlád štátov, regionálnych a miestnych orgánov, hospodárskych prevádzkovateľov a občanov minimalizovaná a úmerná cieľu návrhu, sa na tento prípad nevzťahuje. |Výber nástrojov |Navrhované nástroje: nariadenie. |Iné prostriedky by neboli primerané z nasledujúcich dôvodov: Iné prostriedky by neboli primerané, pretože základné nariadenie nestanovuje alternatívne možnosti. |VPLYV NA ROZPOčET |Návrh nemá žiadny vplyv na rozpočet Spoločenstva. |1.  NávrhNARIADENIE RADYktorým sa mení a dopĺňa nariadenie (ES) č. 1212/2005, ktorým sa ukladá konečné antidumpingové clo na dovozy určitých odliatkov pochádzajúcich z Čínskej ľudovej republikyRADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 384/96[1] z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (ďalej len „základné nariadenie“), a najmä na jeho články 8 a 9,so zreteľom na návrh predložený Komisiou po konzultácii s poradným výborom,keďže:A. POSTUP2.  Rada svojím nariadením (ES) č. 1212/2005[2] (ďalej len „konečné nariadenie”) uložila konečné antidumpingové clá na dovozy určitých odliatkov pochádzajúcich z Čínskej ľudovej republiky (ďalej len „pôvodné prešetrovanie”).B. PRESKÚMANIE NOVÉHO VÝVOZCU3.  V pôvodnom prešetrovaní sa pri čínskych vyvážajúcich výrobcoch uplatňoval výber vzoriek. Spoločnostiam, ktoré neboli vybraté do vzoriek a bol im pridelený trhovohospodársky prístup (ďalej len „THP”) v súlade s ustanoveniami článku 2 ods. 7 písm. c) základného nariadenia, bolo uložené dumpingové clo 0 %, ustanovené pre jedinú spoločnosť vybratú do vzorky, ktorej bolo pridelené THP. Spoločnostiam nevybratým do vzorky, ktorým bol pridelený individuálny prístup (ďalej len „IP”) v súlade s ustanoveniami článku 9 ods. 5 základného nariadenia, bolo uložené vážené priemerné clo 28,6 % stanovené pre spoločnosti vo vzorke, ktorým bolo pridelené IP. Všetkým ostatným spoločnostiam v krajine bolo uložené jednotné clo 47,8 %.4.  Podľa článku 11 ods. 4 základného nariadenia preskúmanie nového vývozcu za účelom stanovenia individuálnych dumpingových marží by sa v tomto konaní nemohlo iniciovať, keďže výber vzoriek sa použil pri pôvodnom prešetrovaní. V snahe zabezpečiť ale rovnaký prístup medzi každým novým vyvážajúcim výrobcom a spolupracujúcimi spoločnosťami, ktoré neboli zahrnuté do vzorky pri pôvodnom prešetrovaní, sa uvažuje, že by sa mali zaviesť opatrenia na prípadné uloženie cla platného pre spoločnosti, ktorým bolo pridelené THP (0 %), alebo váženého priemerného cla spoločností s IP (28,6 %) pre všetkých nových vyvážajúcich výrobcov, ktorí vedia preukázať, že spĺňajú kritériá stanovené v článku 2 ods. 7 písm. c) základného nariadenia na pridelenie THP, alebo ináč kritériá podľa článku 9 ods. 5 na pridelenie IP, a že by teda mali právo na preskúmanie podľa článku 11 ods. 4 základného nariadenia.C. ZÁVÄZKY5.  Po uverejnení konečného nariadenia by Komisia nemohla akceptovať žiadne záväzky. Počas prešetrovania, ktoré viedlo k uloženiu konečných opatrení, niekoľkí vyvážajúci výrobcovia naznačili svoj zámer ponúknuť cenový záväzok, ale do konečného termínu stanoveného v článku 8 ods. 2 základného nariadenia nepredložili dostatočne zdôvodnené ponuky záväzku. Ako však stanovuje odôvodnenie 152 konečného nariadenia, vzhľadom na zložitosť tejto otázky pre príslušných hospodárskych prevádzkovateľov (predovšetkým malé a stredné podniky) a za predpokladu, že pred konečným zverejnením nebolo zverejnenie predbežné, Rada sa domnieva, že by sa im výnimočne malo povoliť dokončenie ponúk záväzkov po uvedenom konečnom termíne.6.  Po uvedenom konečnom termíne Čínska obchodná komora pre dovoz a vývoz strojov a elektronických výrobkov (ďalej len „CCCME”) spolu s dvadsiatimi spolupracujúcimi spoločnosťami alebo skupinami spolupracujúcich spoločností ponúkla prijateľný spoločný záväzok.7.  Komisia rozhodnutím 2006/[VLOŽIŤ ČÍSLO]/ES[3] ponuku záväzku prijala. Toto rozhodnutie podrobnejšie formuluje dôvody pre prijatie tohto záväzku. Rada uznáva, že ponuka záväzku odstraňuje škodlivý účinok dumpingu a v dostatočnej miere obmedzuje riziko obchádzania.8.  Na to, aby sa ďalej Komisii umožnilo účinné monitorovanie plnenia tohto záväzku, keď sa príslušnému colnému orgánu predloží žiadosť o prepustenie do voľného obehu, výnimka z antidumpingového cla bude podmienená predložením obchodnej faktúry, ktorá obsahuje minimálne dve položky uvedené v zozname v prílohe. Táto úroveň informácií je tiež potrebná na to, aby colné orgány mohli s dostatočnou presnosťou overiť, či dodávky sú v súlade s obchodnými dokumentmi. Keď sa takáto faktúra nepredloží alebo ak nezodpovedá výrobku predloženému na preclenie, platí sa príslušná výška antidumpingového cla.9.  V snahe zabezpečiť účinné plnenie záväzku vývozcovia by mali byť informovaní o tom, že každé porušenie záväzku môže viesť k retrospektívnemu uplatňovaniu antidumpingového cla pre príslušné transakcie. Preto je potrebné implementovať zákonné opatrenia, ktoré ustanovujú vznik colného dlhu vo výške príslušného antidumpingového cla vždy, keď sa nedodrží jedna alebo viac podmienok pre výnimku. Colný dlh by teda mal vzniknúť vždy, keď sa deklarant rozhodne prepustiť tovar do voľného obehu, t. j. bez výberu antidumpingového cla, a zistí sa, že jedna podmienka alebo viaceré podmienky tohto záväzku boli porušené.10.  V prípade porušenia záväzku sa antidumpingové clo môže vymáhať za predpokladu, že Komisia zruší akceptáciu záväzku v súlade s článkom 8 ods. 9 základného nariadenia, s odkazom na konkrétnu transakciu a v súlade s tým prehlásením príslušnej faktúry podniku za neplatnú. Preto podľa článku 14 ods. 7 základného nariadenia by colné orgány mali vždy informovať Komisiu hneď, ako sa zistia náznaky porušenia záväzku.11.  Príslušné spoločnosti a CCCME boli informované o zásadných skutočnostiach, aspektoch a povinnostiach, na ktorých sa prijatie záväzku zakladá.12.  Treba poznamenať, že v prípade porušenia alebo zrušenia záväzku alebo v prípade zrušenia akceptácie záväzku Komisiou sa automaticky uplatňuje antidumpingové clo podľa článku 8 ods. 9 základného nariadenia.PRIJALA TOTO NARIADENIE:Článok 11. V nariadení (ES) č. 1212/2005 sa ako štvrtý odsek článku 1 vkladá toto:„4. Keď nový vyvážajúci výrobca v Čínskej ľudovej republike poskytne Komisii dostatočný dôkaz, že:- nevyvážal do Spoločenstva výrobok opísaný v článku 1 ods. 1 počas obdobia prešetrovania (1. apríl 2003 až 31. marec 2004),- nie je vo vzťahu k žiadnym vývozcom ani výrobcom v Čínskej ľudovej republike, ktorí podliehajú antidumpingovým opatreniam uloženým týmto nariadením,- príslušný výrobok skutočne vyviezol do Spoločenstva po období prešetrovania, z ktorého tieto opatrenia vychádzajú, alebo uzavrel neodvolateľný zmluvný záväzok, že vyvezie do Spoločenstva významné množstvo,- pôsobí podľa podmienok trhového hospodárstva, vymedzených v článku 2 ods. 7 písm. c) základného nariadenia alebo že spĺňa požiadavky na individuálne clo v súlade s článkom 9 ods. 5 základného nariadenia,Rada, ktorá jednoduchou väčšinou rozhoduje o návrhu predloženom Komisiou po konzultáciách s poradným výborom, môže zmeniť a doplniť článok 1 ods. 2 pridaním nového vyvážajúceho výrobcu (i) k spoločnostiam podliehajúcim colnej sadzbe 0 % platnej pre spoločnosti, ktorým bol pridelený trhovohospodársky prístup v súlade s článkom 2 ods. 7 písm. c) nariadenia (ES) č. 384/96, resp. (ii) k spoločnostiam podliehajúcim sadzbe váženého priemerného cla 28,6 % platnej pre spoločnosti, ktorým bol pridelený individuálny prístup v súlade s článkom 9 ods. 5 nariadenia (ES) č. 384/96.”Článok 2V nariadení (ES) č. 1212/2005 sa ako článok 2 vkladá toto:„Článok 21. Dovoz prihlásený na prepustenie do voľného obehu, ktorý fakturujú spoločnosti, ktorých záväzky Komisia akceptuje a ktorých názvy sú uvedené v zozname v rozhodnutí Komisie 2006/[VLOŽIŤ ČÍSLO]/ES, v znení neskorších zmien a doplnení, sú oslobodené od antidumpingového cla uloženého podľa článku 1 za podmienky, že:ich vyrobili, dodali a fakturovali priamo uvedené spoločnosti prvému nezávislému zákazníkovi v Spoločenstve; ak týmto dovozom je priložená faktúra podľa platného záväzku. Faktúra záväzku je obchodná faktúra, ktorá obsahuje aspoň položky a vyhlásenie ustanovené v prílohe; atovar deklarovaný a predložený colným úradom presne zodpovedá opisu vo faktúre podniku.2. Colný dlh vznikne pri prijatí vyhlásenia na prepustenie do voľného obehu vždy, keď sa zistí, v súvislosti s tovarom opísaným v článku 1 a oslobodeným od antidumpingového cla na základe podmienok uvedených v zozname v odseku 1, že jedna podmienka alebo viaceré z týchto podmienok nie sú splnené. Druhá podmienka, ktorú stanovuje odsek 1, sa posudzuje ako nesplnená, keď sa zistí, že faktúra podniku nie je v súlade s ustanoveniami prílohy. Ako nesplnená sa tiež posudzuje, keď sa zistí, že faktúra záväzku nie je autentická a keď Komisia zrušila akceptáciu záväzku podľa článku 8 ods. 9 základného nariadenia nariadením alebo rozhodnutím, ktoré odkazuje na (a) konkrétnu(-e) transakciu(-e) a vyhlasuje príslušnú(-é) faktúru(-y) záväzku za neplatnú(-é).3. Dovozcovia považujú za normálne obchodné riziko situáciu, keď nesplnenie jednej alebo viacerých podmienok zo zoznamu v odseku 1 a ďalej definovaných v odseku 2 ktoroukoľvek stranou môže spôsobiť vznik colného dlhu podľa článku 201 nariadenia (EHS) č. 2913/92. Vzniknutý colný dlh sa vymáha, keď Komisia zruší akceptáciu záväzku.“Článok 31. V nariadení (ES) č. 1212/2005 sa článok 2 prečísluje na článok 3.2. Príloha tohto nariadenia sa vkladá do nariadenia (ES) č. 1212/2005.Článok 4Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie .Toto nariadenie je záväzné v celom rozsahu a priamo uplatniteľné vo všetkých členských štátoch.V BruseliZa RadupredsedaPRÍLOHANasledujúce položky sú uvedené v obchodnej faktúre sprevádzajúcej predaj určitých odliatkov spoločnosti, ktoré podliehajú záväzku, do Spoločenstva:1. Hlavička „OBCHODNÁ FAKTÚRA, SPREVÁDZAJÚCA TOVAR PODLIEHAJÚCI ZÁVÄZKU“.2. Názov spoločnosti uvedenej v článku 1 rozhodnutia Komisie 2006/[VLOŽIŤ ČÍSLO]/ES, ktorá akceptuje záväzok na vystavenie obchodnej faktúry.3. Číslo obchodnej faktúry.4. Dátum vystavenia obchodnej faktúry.5. Doplnkový kód TARIC integrovanej tarify Spoločenstva, na základe ktorého sa má colne odbaviť tovar na faktúre na hranici Spoločenstva.6. Presný opis tovaru vrátane:- čísla kódu výrobku (ďalej len „PCN”), ktoré sa používa na účely prešetrovania a záväzku (napr. PCN 1, PCN 2 atď.),- zrozumiteľného opisu tovaru zodpovedajúceho príslušnému PCN,- firemného kódu výrobku (ďalej len „CPC”) (ak sa používa),- kódu KN,- množstva (má sa udávať v tonách)7. Opis podmienok predaja, vrátane:- ceny za tonu,- platných platobných podmienok,- platných podmienok dodávky,- celkových zliav a rabatov.8. Názov spoločnosti, ktorá pôsobí ako dovozca v Spoločenstve, ktorej spoločnosť priamo vydá obchodnú faktúru sprevádzajúcu tovar podliehajúci záväzku.9. Meno zamestnanca spoločnosti, ktorý faktúru vystavil, a nasledujúce podpísané vyhlásenie:„Ja, podpísaný, potvrdzujem, že predaj tovaru zahrnutého do tejto faktúry na priamy vývoz do Európskeho spoločenstva sa vykonáva v rozsahu a na základe podmienok záväzku, ktorý ponúkla [SPOLOČNOSŤ] a Európska komisia akceptovala rozhodnutím 2006/[VLOŽIŤ ČÍSLO]/ES. Vyhlasujem, že informácie uvedené v tejto faktúre sú úplné a správne.“[1] Ú. v. ES L 56, 6.3.1996, s.1. Nariadenie naposledy zmenené a doplnené nariadením (ES) č. 2117/2005, Ú. v. EÚ L 340, 23.12.2005, s. 17.[2] Ú. v. EÚ L 199, 29.7.2005, s. 1.[3] Ú. v. EÚ L […].


Avis juridique important

|

52004PC0640

Návrh nariadenie Rady ktorým sa ustanovuje plán obnovy grónskeho halibuta v rámci Organizácie pre rybolov v severozápadnom Atlantiku  /* KOM/2004/0640 v konečnom znení - CNS 2004/0229 */

Brusel, 07.10.2004KOM(2004) 640 v konečnom znení2004/0229 (CNS)NávrhNARIADENIE RADYktorým sa ustanovuje plán obnovy grónskeho halibuta v rámci Organizácie pre rybolov v severozápadnom Atlantiku(predložená Komisiou)ODÔVODNENIEEurópske spoločenstvo je zmluvná strana Organizácie pre rybolov v severozápadnom Atlantiku (NAFO) od r. 1979.Po uzatvorení hlavných oblastí rybolovu hlbinných rýb začiatkom 90. rokov (20. storočia) grónsky rybolov halibuta je hlavnou oblasťou rybolovu flotily ES vo vodách NAFO. ES, ktoré je hlavným hráčom v tomto rybolove, v medzinárodných vodách NAFO disponuje kvótou 55 %.V júni 2003 vedecká rada NAFO oznámila, že stav grónskeho halibuta je chudobnejší, ako sa očakávalo. Triedy predchádzajúcich dobrých rokov boli vylovené a pre očakávané krátkodobé a strednodobé triedy chudobnejších rokov je potrebné výrazne znížiť výlov rýb, aby sa zamedzilo kolapsu v budúcnosti.Rybárska komisia NAFO na svojom výročnom stretnutí v roku 2003, ktoré sa konalo v kanadskom Halifaxe, prijala 15-ročný plán obnovy grónskeho halibuta v podoblasti 2 a v divíziách 3KLMNO (NAFO). Cieľom tohto plánu obnovy je dosiahnuť úroveň päťročnej a staršej využiteľnej biomasy s priemernou hmotnosťou 140 000 ton, ktorá poskytne stabilný dlhodobý výnos rýb.Na dosiahnutie tohto cieľa plán obnovy predpokladá postupné zníženie TAC (celkových prípustných úlovkov): 42 000 ton v roku 2003, 20 000 ton v roku 2004, 19 000 ton v roku 2005, 18 500 ton v roku 2006 a 16 000 ton v roku 2007. Celkový prípustný úlovok v ďalších rokoch sa určí podľa dosiahnutých výsledkov pri obnove rýb a môže sa upraviť na základe odporúčania vedeckej rady. Na zabezpečenie účinnosti tohto plánu sa predpokladá aj uskutočnenie doplňujúcich kontrolných opatrení.Rada dočasne zapracovala tento plán do zákona Spoločenstva prostredníctvom nariadenia č. 2287/2003 z 19. decembra 2003 a na rok 2004 stanovila rybárske príležitosti a súvisiace podmienky pre určité ryby, uplatniteľné vo vodách Spoločenstva, a pre plavidlá Spoločenstva vo vodách s obmedzeným výlovom.Preto je potrebné zaviesť tento plán prijatím nariadenia Rady, ktorým sa zavedú viacročné opatrenia pre grónske halibuty na celé obdobie trvania plánu obnovy.2004/0229 (CNS)NávrhNARIADENIE RADYktorým sa ustanovuje plán obnovy grónskeho halibuta v rámci Organizácie pre rybolov v severozápadnom AtlantikuRADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 37,so zreteľom na návrh Komisie[1],so zreteľom na stanovisko Európskeho parlamentu[2],keďže:(1) podľa nariadenia Rady (EHS) č. 3179/78 z 28. decembra 1978, týkajúceho sa Dohovoru o budúcej multilaterálnej spolupráci severozápadných atlantických rybolovov[3] uzatvoreným Európskym hospodárskym spoločenstvom, Spoločenstvo schválilo tento dohovor (dohovor NAFO);(2) dohovor NAFO poskytuje vhodný rámec multilaterálnej spolupráce v racionálnej ochrane a riadení rybárskych zdrojov v ním určenej oblasti;(3) vedecká rada NAFO na svojom stretnutí v júni roku 2003 oznámila, že množstvo grónskeho halibuta rýchlo klesá, a odporučila podstatne znížiť úroveň TAC (celkových prípustných úlovkov);(4) na 25. výročnej schôdzi, ktorá sa konala 15. až 19. septembra 2003, Organizácia pre rybolov v severozápadnom Atlantiku "NAFO" prijala 15-ročný plán obnovy grónskeho halibuta v podoblasti 2 a v divíziách 3KLMNO (plán obnovy') NAFO. Plán obnovy má rovnaké ciele ako plán zlepšenia ustanovený v článku 5 nariadenia Rady (ES) č. 2371/2002 z 20. decembra 2002 o zachovaní a trvalo udržateľnom využívaní zdrojov rybného hospodárstva na základe spoločnej politiky rybného hospodárstva[4];(5) s cieľom obnovenia počtu rýb plán obnovy stanovuje do roku 2007 znížiť úroveň TAC, ako aj kontrolné opatrenia na zabezpečenie jeho účinnosti;(6) plán obnovy bol dočasne zavedený nariadením Rady č. 2287/2003 z 19. decembra 2003, ktorým sa na rok 2004 určujú rybárske príležitosti a súvisiace podmienky pre určité ryby a skupiny rýb, uplatniteľné vo vodách Spoločenstva, a pre plavidlá Spoločenstva vo vodách, v ktorých je potrebné obmedziť úlovky[5], prijatím nariadenia Rady zavádzajúceho viacročné opatrenia na obnovu grónskeho halibuta;(7) preto je potrebné zaviesť trvalý plán prestavby. Za týmto účelom by sa mal určiť postup predkladania zoznamu plavidiel, pre ktoré bolo vydané trvalé rybárske povolenie v súlade s nariadením Rady (ES) č. 1627/94 z 27. júna 1994, určujúce všeobecné ustanovenia týkajúce sa osobitných rybárskych povolení[6];(8) s cieľom dodržania kontrolných opatrení plánu obnovy by sa kapitánom plavidiel Spoločenstva mala uložiť povinnosť podávať hlásenia a členským štátom povinnosť prideľovať kvótu svojim oprávneným plavidlám;(9) na zabezpečenie účinného zavedenia na úrovni Spoločenstva a na zabezpečenie súladu s plánmi obnovy, ktoré Rada prijala v ostatných oblastiach, sú potrebné doplňujúce kontrolné opatrenia. Ich súčasťou by mala byť povinnosť podať predbežné oznámenie o vstupe do prístavu určeného členskými štátmi a obmedziť hranice tolerancie,PRIJALA TOTO NARIADENIE:Článok 1PredmetToto nariadenie stanovuje všeobecné zásady a podmienky na uplatňovanie plánu obnovy grónskeho halibuta v podoblasti 2 a v divíziách 3KLMNO (NAFO) Spoločenstvom.Cieľom plánu obnovy je dosiahnuť úroveň využiteľnej päťročnej a staršej biomasy s priemerným objemom 140 000 ton, čo dlhodobo poskytuje stabilný výnos z rybného hospodárstva grónskeho halibuta.Článok 2DefinícieNa účely tohto nariadenia platia tieto definície:(a) Podoblasť 2 NAFO' je zemepisná oblasť stanovená v prílohe III 3a) dohovoru NAFO;(b) Výraz divízie 3KLMNO' je zemepisná oblasť stanovená v prílohe II 4b) dohovoru NAFO;Článok 3Celkové prípustné úlovky (TAC)1. Celkové prípustné úlovky (TAC') grónskeho halibuta v podoblasti 2 a v divíziách 3KLMNO (NAFO) sú:(a) 19 000 ton v roku 2005;(b) 18 500 ton v roku 2006 a(c) 16 000 ton v roku 2007.Tam, kde NAFO rozhodla, že úroveň TAC nezabezpečuje trvalo udržateľný rybolov týchto rýb, Rada, ktorá koná na základe kvalifikovanej väčšiny, na návrh Komisie upravuje TAC stanovené v prvom podoseku v súlade s rozhodnutím NAFO.2. Rada prideľuje kvóty členským štátom postupom stanoveným v článku 20, odsek 1 nariadenia (ES) č. 2371/2002.Článok 4Zákaz výlovu grónskeho halibutaRybárske plavidlá Spoločenstva majú zákaz výlovu grónskeho halibuta v podoblasti 2 a v divíziách 3KLMNO (NAFO) a držať na palube, premiestňovať alebo vykladať grónskeho halibuta uloveného v tejto zóne, ak(a) nemajú osobitné rybárske povolenie vydané členským štátom, pod ktorého vlajkou sa plavia, a(b) nie sú uvedené v registri plavidiel NAFO.loviť grónskeho halibuta v podoblasti 2 a v divíziách 3KLMNO (NAFO) a držať na palube, premiestňovať alebo vykladať grónskeho halibuta vyloveného v tejto zóne.Článok 5Osobitné rybárske povolenia na výlov grónskeho halibuta1. Členský štát zabezpečí, aby plavidlá, ktorým boli vydané osobitné rybárske povolenia stanovené v článku 4, boli uvedené v zozname s ich názvom a vnútorným číslom podľa ustanovenia prílohy I nariadenia (ES) č. 2090/98[7].2. Každý členský štát pošle Komisii zoznam ustanovený v odseku 1 a všetky nasledujúce zmeny a doplnky v elektronickej forme.3. Zmeny a doplnky v zozname ustanovenom v odseku 1 sa predkladajú Komisii minimálne päť dní pred dňom, keď plavidlo novo vložené v tomto zozname vstúpi do podoblasti 2 a do divízií 3KLMNO. Komisia bezodkladne predloží zmeny a doplnky sekretariátu NAFO.4. Každý členský štát pridelí kvótu na grónskeho halibuta svojim plavidlám uvedeným v zozname stanovenom v odseku 1. Členské štáty informujú Komisiu o pridelení kvót každý rok najneskôr do 15. decembra.Článok 6Správy1. Kapitáni rybárskych plavidiel ustanovených v článku 5, odsek 1 predkladajú členskému štátu, pod ktorého zástavou sa plavia, správy o:(a) množstvách grónskeho halibuta držaných na palube plavidla Spoločenstva pri vstupe do podoblasti 2 a do divízií 3KLMNO, správa sa predkladá najskôr 12 hodín a najneskôr 6 hodín pred každým vstupom plavidla do tejto zóny;(b) týždenných množstvách grónskeho halibuta držaných na palube. Správa sa predkladá prvý raz najneskôr do polnoci siedmeho dňa po dátume vstupu plavidla do podoblasti 2 a do divízií 3KLMNO alebo, ak je plavidlo v prevádzke viac než sedem dní v podoblasti 2 a v divíziách 3KLMNO, najneskôr v pondelok pre úlovky chytené v podoblasti 2 a v divíziách 3KLMNO v predchádzajúcom týždni, končiacom sa v nedeľu o polnoci;(c) množstvách grónskeho halibuta držaného na palube, keď plavidlo Spoločenstva vychádza z podoblasti 2 a z divízií 3KLMNO, správa sa predkladá najskôr 12 hodín a najneskôr 6 hodín pred každým odchodom plavidla z tejto zóny so zápisom počtu rybárskych dní a celkových úlovkov v tejto zóne;(d) naložených a vyložených množstvách pri každej prekládke grónskeho halibuta počas pobytu plavidla v podoblasti 2 a v divíziách 3KLMNO. Tieto správy sa predkladajú najneskôr do 24 hodín po ukončení prekládky.2. Členské štáty predkladajú Komisii správy o prijatí ustanovené v bodoch (a), (c) a (d) odseku 1.3. Keď sa zistí, že množstvá grónskeho halibuta zapísané v súlade s odsekom 1 bod (b) vyčerpali 70 % kvóty členských štátov, kapitáni každý deň predložia správy stanovené v bode (b).Článok 7Oddelené nakladanie grónskeho halibuta1. Denné množstvá grónskeho halibuta držaného na palube počas pobytu plavidla v podoblasti 2 a v divíziách 3KLMNO sa uložia na palube oddelene od ostatných výlovov a jasne sa označia nálepkou.2. Kapitáni rybárskych plavidiel poskytujú inšpektorom členských štátov pomoc, aby im umožnili preskúmať úlovky grónskeho halibuta z podoblasti 2 a z divízií 3KLMNO, zapísané do lodného denníka a držané na palube, na účely overovania.Článok 8Hranica tolerancie v odhadovaní množstiev zapísaných do lodného denníkaZmiernením článku 5, odsek 2 nariadenia Komisie (EHS) č. 2807/83[8] a článku 9, odsek 2 nariadenia Komisie (EHS) č. 2868/88[9] povolená hranica tolerancie v odhadovaní množstiev rýb v kilogramoch držaných na palube dosahuje 5 % z čísla v lodnom denníku.Článok 9Určené prístavy1. Zakazuje sa vykladať akékoľvek množstvo grónskeho halibuta na ktoromkoľvek inom mieste než sú prístavy určené zmluvnými stranami NAFO.2. Členské štáty označia prístavy, v ktorých možno vykladať grónskeho halibuta, a určia súvisiace kontrolné a pozorovacie postupy vrátane termínov a podmienok zaznamenávania a zapisovania množstiev grónskeho halibuta pri každej vykládke.3. Členské štáty predložia Komisii každý rok najneskôr 15. decembra zoznam určených prístavov a súvisiace inšpekčné a pozorovacie postupy stanovené v odseku 2. Komisia bezodkladne predloží tieto informácie sekretariátu NAFO.4. Komisia bezodkladne predloží všetkým členským štátom zoznam určených prístavov, ako je ustanovené v odseku 2, a prístavov určených ostatnými zmluvnými stranami NAFO.Článok 10Predchádzajúce oznámeniePred každým vstupom do určeného prístavu členské štáty požiadajú kapitánov rybárskych plavidiel alebo ich zástupcov, aby kompetentným orgánom členských štátov, ktorých prístavy chcú využiť, najmenej 48 hodín pred predpokladaným časom príchodu do prístavu podali tieto informácie:(a) čas príchodu do určeného prístavu;(b) kópiu zvláštneho rybárskeho povolenia stanoveného v bode (a) článku 4;(c) množstvá kilogramov živej hmotnosti grónskeho halibuta držaného na palube,(d) zónu alebo zóny v oblasti NAFO, kde sa uskutočnil úlovok.Článok 11Inšpekcia v prístave1. Členské štáty zabezpečia, aby sa všetky plavidlá vstupujúce do určeného prístavu na vykládku a/alebo prekládku grónskeho halibuta vyloveného v podoblasti 2 a v divíziách 3KLMNO (NAFO), podrobili inšpekcii v prístave v súlade s plánom NAFO o inšpekcii v prístave.2. Zakázané je vykladať a/alebo prekladať úlovky z takých plavidiel ustanovených v odseku 1, pokiaľ sú prítomní inšpektori.3. Všetky vyložené množstvá sa odvážia podľa druhov pred dopravením do studeného skladu alebo na iné miesto určenia.4. Členské štáty predložia sekretariátu NAFO správu o inšpekcii v príslušnom prístave a jednu kópiu Komisii do siedmich pracovných dní po dni ukončenia inšpekcie.Článok 12Zákaz vykládok a prekládok pre plavidlá nezmluvných stránČlenské štáty zabezpečia, aby boli zakázané vykládky a prekládky grónskeho halibuta z plavidiel nezmluvných strán zúčastnených na rybárskych aktivitách v regulačnej oblasti NAFO.Článok 13Nadobudnutie účinnostiToto nariadenie nadobúda účinnosť siedmy deň po jeho uverejnení v Úradnom vestníku Európskej únie.Bude sa uplatňovať od 1. januára 2005.Toto nariadenie je záväzné vo svojej celistvosti a je priamo uplatniteľné vo všetkých členských štátoch.V BruseliZa Radupredseda[1] Ú. v. ES C , , s. .[2] Ú. v. ES C , , s. .[3] Ú. v. ES L 378, 30.12.1978, s. 1. Nariadenie naposledy zmenené a doplnené nariadením (EHS) č. 653/80 (Ú. v. ES L 74, 20.3.1980, s. 1.).[4] Ú. v. ES L 358, 31.12.2002, s. 59.[5] Ú. v. ES L 344, 31.12.2003, s. 1.[6] Ú. v. ES L 171, 06.07.1994, s. 7[7] Ú. v. ES L 266, 1.10.1998, s. 27.[8] Ú. v. ES L 276, 10.10.1983, s. 1.[9] Ú. v. ES L 257, 17.9.1988, s. 20.